... und entlich han au ich doerfe starte. Am Dunstig bin ich puenktlich in Guayaquil aacho, bi denn grad na mit eme Ecuadorianer wo het muesse uf sin Aaschluss warte eis go zieh und denn isch ja scho de Faebe aacho. Hanen fasch nuemm erchent, das isch ja en richtige Baer worde. Mit em Taxi sind mer denn it Stadt und hend es  Hotel gsuecht. Mer sind ganzi 5Taeg in Guayaquil blibe. I dere Ziit hend mer viel gschaffet: Galapagosreis organisiere isch garnid so eifach gsii. Will mer in Ecuador immer alles bar muess zahle und mer ade Bankomate nid meh wie 300Dollar chan uselaa und im Faebe sini Monetslimite erreicht gsii isch, isch das alles en rechte Ufwand gsi. Aber mer hend ja de Ziit... Suesch sind mer chli go t'Stadt aaluege und mal is Kino go Batman luege. Isch recht iidruecklich gsi: isch drum I-Max gsi. Und will de Faebe de  Film scho zum zweite Mal uf spanisch gseh het, sind mer sogar druus cho...